Den Vest-Sjællandske Avis, 1829-10-17
Nyeste Post-Efterretninger. Der meldes fra Petersborg under 30te September: at den 29de om Middagen blev med 101 Kanonskud fra Peter Pauls Fæstningen det glade Budskab forkyndet denne Stads Jndvaanere, at Freden var bleven afsluttet med den Ottomanniske Port. – Hs. Majestæt Keiseren, har i et Naadebrev af 24de September til Greve Diebitsch Sabalkanskøi bevidnet ham sin Taknemmelighed for hans Fortienester af Staten, holdet de største Lovtaler over ham og skiænket ham St. Grorgsordenen af 1ste Classe. - Generaladjutanten Fyrste Mentschikoff, som nu er bleven helbredet af den Blessure han fik i Krigen, er bleven udnævnet til Chef for Generalstaben for Marinen. - Man skriver fra det Preussiske, at aldrig har vel nogen Begivenhed opfyldt alle Nationers Ønsker i Europa i den Grad som Ruslands Seier over Porten. J forrige Aar hørte man endnu nogle tale med Betænkelighed og Resultatet af Ruslands Operationer; men ogsaa de ere nu forstummede og yttre en ganske anden Mening; har endog Keiser Nicolaus givet Slip paa alle Erobringer, saa har han dog giort den største Erobring, nemlig alle Europæiske Nationers Biefald, sit Aarhundredes Opinion for sig, og et udødeligt Navn i Historiens Aarbøger. Keiseren kan umueligt blive agtet høiere i sit eget Fædreneland end han bliver det i Berlin. - Man har i denne Stad faaet private Breve fra Gen. Lieutenant von Muffling; da han forlod Constantinopel var han fuldkomment restitueret. J denne Stad saae det frygteligt ud da han afreiste; thi der var ingen Ende paa Henrettelserne. Overalt meente Sultanen og den skrækkelige Khøsrev at see Forrædere og uden Beviser bleve de Ulykkelige henrettede paa den blotte Mistanke. En Mand paa hvilken der hviler saa megen Blodskyld, som den nærværende Sultan vil aldrig blive istand til at forbedre sit Folks Tilstand og hæve det paa et høiere Cultur-Trin. - Hvor indvortes farlig Tyrkiets Tilstand er kan sees af en Efterretning fra Salonich af 17de September, hvor den almindelige Utilfredshed imellem Mahomedanerne er kommet til et aabenbart Udbrud og Ablig Bey, en Broder til Jussuf Pascha, som blev taget til Fange ved Varnas Erobring, har gjort Opstand, afsat den af Sultanen indsatte Gouverneur over Seres, Kara Osman Oglu, og indsat sig selv i hans Sted. En lignende Begivenhed er passeret i Drama og der er ingen Tvivl paa at de oprøriske Chefer i Macedonien vilde have underkastet sig Ruslands Beskyttelse dersom de Russiske Tropper vare rykkede videre frem. - Fra Adrianopel berettes under 14de September, at Freden blev denne Morgen underskrevet i denne Stad, og at Commissarier skulde ufortøvet afsendes til Greve Paskevitsch for at underrette ham derom. Jndvaanerne i Adrianopel vare ikke godt fornøiede med at Freden var kommen istand; da de nøde Rolighed og Beskyttelse i den Tid Russerne havde havt Staden i Besiddelse, og frygte med Grund for Reaktioner saasnart Russerne drage bort. Mange Familier, saavel christelige som mahomedanske, berede sig til at forlade Adrianopel og nedsætte sig i Fyrstendom merne, saasnart de Russiske Tropper drage bort, og hvortil Gen. Diebitsch skal have givet dem Tilladelse. Al Eiendom, som tilhører den Ottomanniske Regiering, bliver nu bortført over Aydos til Silistria. Porten har i den nærværende Krig tabt over 2000 Kanoner og 200,000 Gevære; ogsaa have Tyrkerne lidt et stort og meget omfindtligt Tab af fortræffelige Hingster og Hopper, som nu ville blive til en stor Fordeel for den Russiske Hesteavl. - Ved Schumla skal i den sidste Tid have fundet en ordentlig Vaabenstilstand Sted, og det skal aldeles have staaet i General Krassovskys Magt at bemægtige sig den ne Fæstning. Generalen har indsendt til Keiseren en udførlig Jndberetning om hvad der ved dens Beleiring var forefaldet i den sidste Tid; en stor Transport af Proviant, som var paa Veien til Fæstningen var bleven borttaget, og Jndvaan erne havde der, som overalt, udviist den største Tillid og Hengivenhed imod Russerne.